Ragana
Ragana on küla (lielciems) Lätis Sigulda piirkonnas, Krimulda valla halduskeskus. Küla asub merepinnast 50 meetri kõrgusel ja jääb A3 maantee äärde. Aastatel 2009–2021 kuulus küla Krimulda piirkonda, olles selle halduskeskuseks. Raganas asuvad lisaks valla administratsioonile veel kultuurimaja, Krimulda raamatukogu ja Krimulda keskkool. Sinna jäävad bussipeatused Krimuldas novada dome ja Ragana. Külas asub Teises maailmasõjas hukkunud sõdurite vennaskalmistu, mis on tähistatud mälestuskiviga. Asula lähedal paikneb Inčukalnsi gaasihoidla, mis on Baltimaade ainus gaasihoidla. Aastal 2006 oli külas 1168 elanikku. Aastal 2018 oli elanikke 1194, aastal 2022 aga 1179.